title: https://wikisource.org/wiki/%D8%A7%D8%B3%D8%AA%D9%82%D9%84%D8%A7%D9%84_%D9%85%D8%A7%D8%B1%D8%B4%D9%89
article: استقلال مارشی
  قورقما سونمز بو شفقلردە یوزن آل سنجاق
  سونمەدن یوردمڭ اوستنده توتن اڭ صوڭ اوجاق
  او بنم ملتمڭ ییلدیزیدر پارلایاجق
  او بنمدر او بنم ملتمڭدر آنجاق
  چاتما قربان اولایم جهرەڭی ای نازلی هلال
  قهرمان عرقمە بر گول نە بو شدت بو جلال
  سڭا اولماز دوكولن قانلرمز صوڭرە حلال
  حقیدر حقە طاپان ملتمڭ استقلال
  بن ازلدن بریدر حر یاشادم حر یاشارم
  هانگی چیلغین بڭا زنجیر اورەجقمش شاشارم
  كوكرەمش سیل گبییم بندمی چیگنر آشارم
  ییرتارم طاغلری انگینلرە صیغمام طاشارم
  غربڭ آفاقنی صارمشسە چلیك زرهلی دیوار
  بنم ایمان طولو گوگسم گبی سرحدم وار
  اولوسون قورقما نصل بویلە بر ایمانی بوغار
  مدنیت دیدیگڭ تك دیشی قالمش جاناوار
  آرقاداش یوردمە آلچاقلری اوغراتما صاقین
  سپر ایت گوگدەڭی دورسون بو حیاسزجە آقین
  طوغاجقدر سڭا وعد ایتدیگی گونلر حقڭ
  كیم بیلیر بلكە یارین بلكە یاریندن دە یاقین
  باصدیغڭ یرلری طوپراق دییەرك گچمه طانی
  دوشون آلتندەكی بیڭلرجه كفنسز یاتانی
  سن شهید اوغلیسڭ اینجیتمە یازیقدر آتاڭی
  ویرمە دنیالری آلسەڭ دە بو جنت وطنی
  كیم بو جنت وطنڭ اوغرینە اولماز كە فدا
  شهدا فیشقیراجق طوپراغی صیقسەڭ شهدا
  جانی جانانی بوتون واریمی آلسین دە خدا
  ایتمەسین تك وطنمدن بنی دنیادە جدا
  روحمڭ سندن الٓهی شودر آنجاق املی
  دگمەسین معبدمڭ گوگسنە نامحرم الی
  بو اذانلر كە شهادتلری دینڭ تملی
  ابدی یوردمڭ اوستندە بنم ایڭلەملی
  او زمان وجد ایلە بیڭ سجدە ایدر وارسە طاشم
  هر جریحەمدن الٓهی بوشانوب قانلی یاشم
  فیشقیرر روح مجرد گبی یردن نعشم
  او زمان یوكسلەرك عرشە دگر بلكە باشم
  دالغالان سن دە شفقلر گبی ای شانلی هلال
  اولسون آرتق دوكولن قانلریمڭ هپسی حلال
  ابدیا سڭا یوق عرقمە یوق اضمحلال
  حقیدر حر یاشامش بایراغمڭ حریت
  حقیدر حقە طاپان ملتمڭ استقلال
  محمد عاكف
  Modern Turkish: İstiklal Marşı